Masarautar Birnin Gwari

Masarautar Birnin Gwari Masarautar ce ta Hausa-Fulani dake cikin ƙaramar hukumar Birnin Gwari a jihar Kaduna, Najeriya. Tana ɗaya daga cikin tsofaffin garuruwa masu tarihi a yankin, wadda aka sani da ɗinbin al'adun gargajiya da tsarin siyasa wanda ya daɗe.

 Tarihin Masarautar  

Birnin Gwari ta kasance a matsayin mazauni da masarautun Hausawa shekaru aru-aru tun kafin mulkin mallakar turawan yamma. Ta kasance muhimmiyar cibiyar kasuwanci, noma, da ƙirar ƙarfe, wadda ta haɗa jihohin Arewacin Najeriya da al'ummomin kasuwancin Kudu.Musulunci Da Halifancin Sakkwato A farkon karni na 19, Birnin Gwari ya shiga ƙarƙashin jagorancin Shehu Usman ɗan Fodiyo . Garin ya zama wani bangare na tsarin Khalifancin Sakkwato, kuma aka naɗa sarakunan Fulani wadanda za su yi mulkinsa a matsayin wani ɓangare na faɗaɗa tsarin masarautar Musulunci.
 Zamanin mulkin mallaka na zalunci 
A lokacin Turawan Mulkin Mallaka, Birnin Gwari ta ya haɗe cikin lardin Zariya, kuma ana gudanar da ita ta hanyar tsarin mulkin ƙasa. Yayin da aka rage cin gashin kan masarautar, Turawan mulkin mallaka sun ci gaba da riƙe shugabancin sarki a ƙarƙashin mulkin kaikaice tsaye. A shekarar 1981, a ƙarƙashin mulkin soja na Jihar Kaduna, Birnin Gwari ta samu ɗaukaka a hukumance, aka kuma amince da ita a matsayin cikakkiyar masarauta. Wannan shawarar ta ɗaga darajar sarkin gargajiya daga hakimin gundumar zuwa matsayin Sarki mai sanda (emir).

 Masarautar a yanzu 

Duk da ƙalubalen tsaro da ake fama da shi a yankin, masarautar na ci gaba da taka rawar gani wajen tafiyar da al’amuran al’umma, magance rikice-rikice, da kuma kiyaye al’adu a faɗin masarautar.

 Ƙalubalen Tsaro 

Masarautar Birnin Gwari, na ɗaya daga cikin yankunan da rikicin ƴan fashi da makami ya fi shafa a arewa maso yammacin Najeriya. A tsawon shekarun da suka gabata Masarautar ta sha fama da hare-haren ƴan bindiga da masu tsatsauran ra’ayi irin su Ansaru. 

 Kisan Gillar Gwaska a 2018 

A watan Mayun 2018 ne wasu ƴan bindiga ɗauke da makamai suka kai hari kauyen Gwaska da ke ƙaramar hukumar Birnin Gwari, inda suka kashe aƙalla mutane 45, ciki har da ƙananan yara da ƴan banga. Maharan dai na ɗauke da muggan makamai tare da ƙona gidaje a yayin farmakin. Gwamnatin tarayya ta mayar da martani inda ta amince da sabuwar bataliyar soji da rundunar ƴan sanda domin inganta tsaro a yankin.

 Kai Hari a Sansanin Sojoji a 2022 

A watan Afrilu na shekarar 2022, mayaka da ake dangantawa da ƙungiyar Ansaru sun kai hari kan sansanin sojojin Najeriya da ke Polwire, inda suka kashe sojoji 17, masu sa kai 3, tare da jikkata wasu da dama. Wannan harin ya nuna yadda 'yan ta'adda masu alaƙa da jihadi ke ƙara yawaita a yankin.

 Duba Kuma  

 Jahar Kaduna
 Jerin Masarautun gargajiya a Najeriya
 Khalifancin Sakkwato

 Manazarta